PRIPREMA

Osnovna škola Mato Lovrak, Nova Gradiška

Razred: 7.B

Vjeroučiteljica: Andrijana Petrović

Nadnevak: 7. listopada 2021. g.

Biram vrijednosti umjesto ovisnosti

- uvid u stručno-pedagoški rad –

**Ishod predmetnog kurikula**

**OŠ KV C.7.2.**

**Učenik analizira i uočava kako kršćanska slika o dostojanstvu čovjeka utječe na vrednote suvremenoga društva i njegove osobne vrednote.**

**Ishod teme**

* Učenik kritički promišlja o različitim ovisnostima i njihovom utjecaju na čovjeka.
* Učenik objašnjava ulogu vjere u izgradnji vlastite osobnosti.

**Ishod aktivnosti**

Učenik definira pojam ovisnosti i prepoznaje ga kao loš životni izbor.

Učenik opisuje negativne utjecaje pojedinih ovisnosti u izgradnji vlastite osobnosti.

U svjetlu vjere obrazlaže vrijednosti koje čovjeka štite od ovisnosti.

**Povezanost s drugim nastavnim predmetima:**

Hrvatski jezik – Djelo za cjelovito čitanje: Iz velegradskog podzemlja (Vjenceslav Novak)

Biologija - Prijenos tvari kroz tijelo čovjeka - zaštita i bolesti krvožilnog sustava

Sat razrednog odjela – Rizična ponašanja – Izazovi i izbori

**Očekivanja međupredmetnih tema:**

uku A.3.4. Učenik kritički promišlja i vrednuje ideje uz podršku učitelja.

osr A.3.2. Upravlja emocijama i ponašanjem.

zdr B.3. 2. Prepoznaje utjecaj razvojnih promjena na emocije

zdr C.3.2. Razumije važnost pronalaženja vjerodostojnih i pouzdanih informacija o zdravlju.

SLIJED AKTIVNOSTI (trajanje 2 školska sata)

1. Razgovor vjeroučiteljice i učenika o osobnim izborima uz zadatak: Navedi što u životu možeš birati, prepoznaj razliku između dobrih i loših izbora. Razgovaramo: Zašto ponekad čovjek krivo odabere? Zašto odabere ovisnost?

* **Ishod aktivnosti: Učenik definira pojam ovisnosti i prepoznaje ga kao loš životni izbor.**

1. Odabrani učenici izvode dramske tehnike i igre kojima opisuju negativne utjecaje ovisnosti o alkoholu, nikotinu i drogama (Igra: „Pogodi tko sam!“ (Prilog 1), dijaloška igra (Prilog 2) i Narativno pripovijedanje (Prilog 3).Nakon svake igreučenici rješavaju zadatke pomoću kojih opisuju negativne utjecaje pojedinih ovisnosti.

* Igra: „Pogodi tko sam“ - Radni materijal, alkohol (Prilog 4), učenici navode kako alkohol može utjecati na čovjeka i kako alkoholičar utječe na ljude s kojima živi.
* Dijaloška igra – pomoću igre u digitalnom alatu Wordwall učenici procjenjuju poznavanje negativnih učinaka duhana: <https://wordwall.net/hr/resource/22867057>
* Narativno pripovijedanje – učenik objašnjava kako ovisnost utječe na vrednote.
* Kroz igru „Točno ili netočno“ u digitalnom alatu Wordwall [**https://wordwall.net/hr/resource/22695715**](https://wordwall.net/hr/resource/22695715) učenici otkrivaju suvremene ovisnosti.
* Gledaju Animirani film[**https://vjeronaucni-portal.com/ovisnost-o-mobitelu-edukativni-animirani-film/**](https://vjeronaucni-portal.com/ovisnost-o-mobitelu-edukativni-animirani-film/) i zaključuju kako se ponaša osoba ovisna o mobitelu.
* **Ishod aktivnosti: Učenik opisuje negativne utjecaje pojedinih ovisnosti u izgradnji vlastite osobnosti.**

1. Učenici na slajdu prezentacije promatraju crteže s prošlog vjeronaučnog susreta, prisjećaju se vrijednosti koje su prikazivali simbolima i riječima u obliku mini plakata. Pisano izražavanje: Koje vrijednosti po uzoru na Isusa trebaš živjeti kako nikada ne bi upao u zamku ovisnosti? Objasni.

* **Ishod aktivnosti: U svjetlu vjere obrazlaže vrijednosti koje čovjeka štite od ovisnosti.**

1. **Vrednovanje:**

**Vrednovanje za učenje:** [**https://wordwall.net/hr/resource/22737061**](https://wordwall.net/hr/resource/22737061)

**Vrednovanje kao učenje: Koliko sam razumio sadržaj današnjeg susreta?**

**POTPUNO / DJELOMIČNO / NE RAZUMIJEM**

**Vrednovanje naučenog: Što je ovisnost?**

**Navedi dva primjera suvremene ovisnosti.**

|  |
| --- |
| **PLAN PLOČE**  **Biram vrijednosti umjesto ovisnosti**   * **Ovisnost je stanje u kojemu čovjek ne upravlja svojim potrebama i željama, nego one upravljaju njime.** * **Život je Božji dar a ljudski zadatak.** * **Reci životu DA a ovisnostima NE.** |

**Prilozi:**

1. **Biram vrijednosti umjesto ovisnosti PPT**
2. **Tekstovi: dijaloški i narativni**

**Dijaloška igra – ovisnost o duhanu (Prilog 1)**

**Monolog – Pogodi tko sam! (Prilog 2)**

**Narativno pripovijedanje (Prilog 3)**

1. **Radni materijal: Alkohol**
2. **Mediji:** [**https://wordwall.net/hr/resource/22867057**](https://wordwall.net/hr/resource/22867057)

Istine i zablude o pušenju

[**https://wordwall.net/hr/resource/22695715**](https://wordwall.net/hr/resource/22695715)

Prepoznaj suvremene ovisnosti

[**https://wordwall.net/hr/resource/22737061**](https://wordwall.net/hr/resource/22737061)

Vrednovanje za učenje

1. **Videomaterijal:** [**https://vjeronaucni-portal.com/ovisnost-o-mobitelu-edukativni-animirani-film/**](https://vjeronaucni-portal.com/ovisnost-o-mobitelu-edukativni-animirani-film/) **„ Slomljeni štapić!**

**Izvori:**

1. ***Kurikulum nastavnoga predmeta Katolički vjeronauk za osnovne škole i gimnazije u Republici Hrvatskoj*. NN. 29.1.2019.**

[**https://narodne-novine.nn.hr/clanci/sluzbeni/2019\_01\_10\_216.html**](https://narodne-novine.nn.hr/clanci/sluzbeni/2019_01_10_216.html)

1. **Biram vrijednosti umjesto ovisnosti, I- nastava**

[**https://www.youtube.com/watch?v=VxJCMaW6Bt4&ab\_channel=i-nastava**](https://www.youtube.com/watch?v=VxJCMaW6Bt4&ab_channel=i-nastava)

1. **Ovisnost o mobitelu – edukativni animirani film**

[**https://vjeronaucni-portal.com/ovisnost-o-mobitelu-edukativni-animirani-film/**](https://vjeronaucni-portal.com/ovisnost-o-mobitelu-edukativni-animirani-film/)

**Vjeronaučni portal**

1. **Priručnik – radionice u borbi protiv ovisnosti**

[**http://www.ss-industrijska-strojarska-zg.skole.hr/upload/ss-industrijska-strojarska-zg/images/static3/847/attachment/prirucnik\_radionice\_u\_borbi\_protiv\_ovisnosti.pdf**](http://www.ss-industrijska-strojarska-zg.skole.hr/upload/ss-industrijska-strojarska-zg/images/static3/847/attachment/prirucnik_radionice_u_borbi_protiv_ovisnosti.pdf)

1. **Pedagoški svijet**

[**http://www.st-pedagozi.net/?tag=teme-za-sat-razrednika**](http://www.st-pedagozi.net/?tag=teme-za-sat-razrednika)

**Prilog 1**

**MONOLOG – ALKOHOL (Pogodi tko sam?)**

Poprilično sam skup a oni koji su o meni ovisni skloni su potrošiti veliki novac da me se domognu. Često će zbog mene u tren spiskati novac namijenjen za prehraniti obitelj. Lako odvedem čovjeka u siromaštvo. U velikim količinama oštećujem jetru, smanjujem pamćenje i koncentraciju, uništavam čovjekovo tijelo. Onaj koji je o meni ovisan izgleda poprilično loše: crvenog je lica i lošeg zadaha. Takav čovjek ponaša se vrlo nametljivo, naporno a često i nasilno jer zbog mene ne može više razmišljati svojom glavom. Često radi neke stvari zbog kojih se nakon triježnjenja kaje. Ako je netko ovisan o meni vrlo lako može izgubiti ugled i dobar glas.

**Prilog 2** Igrokaz – ovisnost o duhanu

Sara: Bok Lara, nisam te dugo vidjela, dođi malo da popričamo.

Lara: Bok Saro, baš mi je drago da te vidim!

Sara: Uh, jedva sam dočekala da se maknem od kuće da mogu jednu zapaliti.

Lara: Saro, od kad ti pušiš?

Sara: Ma daj, kao da je to nešto neobično. Danas skoro svi puše. Hajde i ti zapali jednu!

Lara: Ja neću i znam da mnogi naši prijatelji ne eksperimentiraju s time. Bilo bi i tebi dobro da se ne upuštaš u takve stvari.

Sara: U čemu je problem? Pa nije zakonom zabranjeno.

Lara: Nije zabranjeno, ali to ne znači da je bezopasno i neopasno. Najveći ovisnici o duhanu počeli su pušiti u svojoj mladosti.

Sara: Odakle ti to znaš?

Lara: Čitala sam! I da znaš, duhanski dim sadrži i do 4000 sastojaka od kojih je većina štetna za zdravlje pa onda kada pušiš ugrožavaš ne samo svoje zdravlje, nego i zdravlje ljudi oko sebe. Dok ti pušiš i ja udišem nikotin, smolu, ugljični dioksid.

Sara: Ma daj, ne pretjeruj!

Lara: Vjeruj mi, pušači imaju poremećaj metabolizma, češće obolijevaju od srčanih bolesti i raka pluća.

Sara: Ti kao da si profesorica biologije pa sad poučavaš mene o štetnosti duhana.

Lara: Utjecaj na zdravlje te dakle ne zanima. A jesi li razmišljala kako će taj duhan utjecati na tvoju ljepotu i tvoj vanjski izgled? Nije li ti to važno?

Sara: Naravno da je važno. A kojoj djevojci nije?

Lara: Onda znaš, ako nastaviš koristiti cigarete, uskoro više nećemo moći kod tebe vidjeti tako blistavo bijele zube. Požutjet će i oni a i tvoji nokti.

Sara: (Zastaje, spušta cigaretu, gleda svoje nokte i prelazi jezikom preko zubi….)

Lara: A tek smrad odjeće i neugodan zadah iz usta!

Lara: A novac koji ćeš potrošiti na cigarete. Znaš li da pušač potroši više od 12 000 kn godišnje na cigarete?

Sara: Hajde se ti opusti, manje pričaj i zapali jednu.

Lara: Nikada! A i tebi bih savjetovala da baciš cigarete. Garantiram da će ti bez toga u životu biti lakše i ljepše. Pitaj nekoga tko puši koliko bi se rado, da može, riješio te napasti.

A sad odoh i nadam se da si zapamtila negativne utjecaje duhana i da ćeš odabrati život bez cigarete, bez ovisnosti. Bok! (odlazi na mjesto)


Sara: Bok Lara! Jako sam se zabrinula ali nisam zapamtila baš sve negativne utjecaje duhana na čovjeka. Možete li mi pomoći?

**Prilog 3**

**DROGA**

Ovo je jedna strašna priča koju ću vam ispričati samo zato da vas upozorim na strašnu opasnost. Jedno od najvećih zala na svijetu je droga.. Droga je kemijska tvar prirodnog ili umjetnog podrijetla koja čestim uzimanjem dovodi do stanja psihičke i fizičke ovisnosti. Postoji više vrsta droga. Najčešće su marihuana, hašiš, ecstasy, LSD, kokain, heroin. Biti ovisan o nekoj od tih droga znači biti prisiljen redovito je uzimati. Ako ne uzme drogu, ovisnik se osjeća psihički nemiran i napet. Zbog toga se mnogi narkomani upuštaju u krađu i kriminal da bi se mogli redovito opskrbljivati opojnim sredstvima. Najčešći pokazatelji ovisničkog ponašanja jesu: glavobolja, umor, nesanica, neosjetljivost na bol, usporeno kretanje, smanjen apetit, depresija, agresivno ponašanje, proširene zjenice, crvenilo kože. Droga štetno djeluje na osobu koja je uzima, na njezinu obitelj kao i na cjelokupno društvo. Droga je uporna u potrazi za žrtvama, kada pronađe jednu s njom privlači i druge i vodi ih u patnju i smrt.

**Prilog 4 ALKOHOL**

****